Document ID: 32002R0482

Komission asetus (EY) N:o 482/2002,
annettu 15 päivänä maaliskuuta 2002,
asetuksen (EY) N:o 690/2001 mukaisen 21. osittaisen tarjouskilpailun yhteydessä jätettyjen tarjousten hyväksymättä jättämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2),
ottaa huomioon erityisistä markkinoiden tukitoimenpiteistä naudanliha-alalla 3 päivänä huhtikuuta 2001 annetun komission asetuksen (EY) N:o 690/2001(3), sellaisena kuin se on viimeksi muutettuna asetuksella (EY) N:o 2595/2001(4), ja erityisesti sen 3 artiklan 1 kohdan,
sekä katsoo seuraavaa:
(1) Asetuksen (EY) N:o 690/2001 mukaisista naudanlihan ostoista 10 päivänä huhtikuuta 2001 annetussa komission asetuksessa (EY) N:o 713/2001(5), sellaisena kuin se on viimeksi muutettuna asetuksella (EY) N:o 433/2002(6), esitetään asetuksen (EY) N:o 690/2001 2 artiklan 2 kohdan mukaisesti luettelo jäsenvaltioista, joissa avataan 21. osittainen tarjouskilpailu 11 päivänä maaliskuuta 2002.
(2) Asetuksen (EY) N:o 690/2001 3 artiklan 1 kohdan mukaisesti viiteluokkaa varten vahvistetaan tarvittaessa enimmäisostohinta saatujen tarjousten perusteella kyseisen asetuksen 3 artiklan 2 kohdan säännökset huomioon ottaen. Asetuksen (EY) N:o 690/2001 3 artiklan 3 kohdan mukaisesti voidaan kuitenkin päättää tehtyjen tarjousten hyväksymättä jättämisestä.
(3) 21. osittaisen tarjouskilpailun yhteydessä jätettyjen tarjousten tarkastelun perusteella ja ottaen huomioon naudanlihamarkkinoiden nykytilanne sekä kyseisen asetuksen mukaisesti käytettävissä olevien ylijäämien rajallisuus tarjoukset olisi jätettävä hyväksymättä.
(4) Tukitoimenpiteiden kiireellisyyden vuoksi tämän asetuksen olisi tultava voimaan viipymättä.
(5) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 690/2001 mukaisesti avatun 21. osittaisen tarjouskilpailun yhteydessä jätettyjä tarjouksia ei hyväksytä.
2 artikla
Tämä asetus tulee voimaan 16 päivänä maaliskuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä maaliskuuta 2002.

Labels: 2
0
3
17